stanford-oval/wikipedia huggingface dataset:
Harry Potter
Teosten sisältö > Päähenkilöt

Harry Potter on kirjasarjan päähenkilö. Lapsena hän joutuu pahan velho Voldemortin murhayrityksen kohteeksi, josta poika kuitenkin selviytyy Voldemortin itsensä menettäessä voimansa. Harryn uskotaan tuhonneen Voldemortin ja hänestä tulee velhomaailman sankari, elävä legenda. Harry kasvaa tietämättömänä velhomaailmasta ilkeiden sukulaistensa luona. Yksitoistavuotissyntymäpäivänään Harry saa tietää olevansa velho ja pääsee opiskelemaan taikuutta Tylypahkaan, missä hän ystävystyy Hermione Grangerin ja Ron Weasleyn kanssa. Voldemort palaa kuitenkin piinaamaan Harrya ja velhomaailmaa, ja Harryn on jälleen taisteltava pahaa velhoa vastaan. Kirjasarjaan perustuvissa elokuvissa Harrya esittää Daniel Radcliffe.
Hermione Granger on toinen Harryn parhaista ystävistä. Hän on lähtöisin jästiperheestä ja on perheensä ainoa taikakykyinen. Myös Hermione opiskelee Tylypahkassa ja kuuluu Rohkelikon tupaan. Hermione on hyvin älykäs ja menestyy erittäin hyvin koulussa. Hän pitää opiskelua tärkeänä ja yrittää usein saada parhaita ystäviään Harrya ja Ronia keskittymään enemmän opintoihinsa. Hänestä ja hänen tietoudestaan on paljon apua Harrylle pojan kamppaillessa Voldemortia vastaan. Velhomaailmassa Hermione joutuu joskus kiusatuksi siksi että on jästisyntyinen eikä lähtöisin velhoperheestä. Hermione perustuu osittain Rowlingiin itseensä. Kirjasarjaan perustuvissa elokuvissa Hermionea esittää Emma Watson.
Ron Weasley on toinen Harryn parhaista ystävistä. Hän on lähtöisin Weasleyn suuresta, puhdasverisestä velhoperheestä. Osa velhomaailmaa halveksii perhettä näiden köyhyyden takia ja pitää heitä pettureina, sillä nämä veljeilevät esimerkiksi jästisyntyisten kanssa. Perheen varattomuus hävettää usein myös Ronia itseään. Ron ystävystyy Harryn kanssa ensimmäisenä koulupäivänä ja on Harryn ensimmäinen ystävä. Ronista tulee Hermionen ohella Harryn paras ystävä, joka auttaa Harrya taistelussa Voldemortia vastaan. Ron kuuluu Hermionen ja Harryn tavoin Rohkelikon tupaan, mutta ei ole kovin innostunut opiskelusta luottaen usein Hermionen apuun kotitehtävissä. Kirjasarjaan perustuvissa elokuvissa Ronia näyttelee Rupert Grint.
Teosten sisältö > Tapahtumapaikat

Harry Potter sijoittuu sekä todelliseen maailmaan, kuten Lontooseen, mutta myös jästeiltä salassa pidettyyn maagiseen velhomaailmaan. Yksi kirjojen tärkeimmistä tapahtumapaikoista on Tylypahkan noitien ja velhojen koulu, jossa Harry ja kumppanit opiskelevat. Suurin osa kirjojen tapahtumista sijoittuu Tylypahkaan. Tylypahkan lähellä sijaitsee Tylyahon kylä, jossa koululaiset saavat silloin tällöin vierailla.
Lontoossa sijaitsevat esimerkiksi velhomaailmaa johtavan Taikaministeriön toimitilat, Pyhän Mungon taikatautien ja -vammojen sairaala ja Laituri 9 3/4, jolta lähtee Tylypahkaan menevä juna. Lontoossa sijaitsee myös Viistokuja, noitien ja velhojen katu, mistä voi hankkia erilaisia taikatarvikkeita. Viistokujalle pääsee hormipulveria käyttämällä tai Vuotava noidankattila -nimisestä pubista. Viistokujalla on myös Irveta-pankki, jossa velhot ja noidat säilyttävät rahojaan.
Filmatisoinnit

Vuonna 1999 Rowling myi kirjasarjan elokuva- ja oheistuoteoikeudet yhdysvaltalaiselle Warner Bros. -elokuvayhtiölle saaden oikeuksista tiettävästi miljoona puntaa. Rowlingin vaatimuksesta elokuvissa säilyi brittiläinen sävy, ja esimerkiksi näyttelijöiden tuli olla brittiläisiä. Hän salli kuitenkin myös irlantilaiset näyttelijät sekä ranskalaiset ja itä-eurooppalaiset näyttelijät niiden hahmojen rooleihin, joiden oli kirjoissa kuvattu olevan kotoisin kyseisistä paikoista. Elokuvien nimiroolin sai Daniel Radcliffe, ja hänen parhaita ystäviään Ronia ja Hermionea valittiin esittämään Rupert Grint ja Emma Watson. Elokuvien ohjaajat ovat vaihtuneet usein, mutta ne on sarjan viidettä osaa lukuun ottamatta käsikirjoittanut Steve Kloves. Viidennen osan käsikirjoitti Michael Goldenberg.
Ensimmäisen, vuonna 2001 ensi-iltansa saaneen elokuvan Harry Potter ja viisasten kivi ohjasi yhdysvaltalainen Chris Columbus. Columbus ohjasi myös sarjan toisen elokuvan Harry Potter ja salaisuuksien kammio, joka ilmestyi vuonna 2002. Hän ei jatkanut ohjaajana sarjan kolmannessa osassa Harry Potter ja Azkabanin vanki (2004) vaan hänen sijastaan elokuvan ohjasi meksikolainen Alfonso Cuarón.
Neljännen elokuvan Harry Potter ja liekehtivä pikari tuotanto alkoi ennen kolmannen elokuvan ilmestymistä, joten Cuarónin sijasta sen ohjaajaksi valittiin Mike Newell. Neljäs elokuva sai ensi-iltansa vuonna 2005. Newell kieltäytyi ohjaamasta sarjan viidettä elokuvaa Harry Potter ja Feeniksin kilta (2007), joten uudeksi ohjaajaksi valittiin David Yates. Yates ohjasi myös kuudennen Potter-elokuvan Harry Potter ja puoliverinen prinssi, joka sai ensi-iltansa heinäkuussa 2009. Kirjasarjan viimeiseen osaan perustuva Harry Potter ja kuoleman varjelukset jaettiin kahteen osaan, joista ensimmäinen ilmestyi marraskuussa 2010 ja toinen heinäkuussa 2011. Elokuvasarjan kuudennenkin elokuvan ohjannut David Yates ohjasi kummatkin osat.
Elokuvasarja on menestynyt taloudellisesti hyvin. Viidestä Harry Potter -elokuvasta syyskuuhun 2007 mennessä koostuva sarja nousi euromääräisesti maailman kaikkien aikojen myydyimmäksi elokuvasarjaksi. The Guardian -lehden mukaan elokuvat ovat keränneet yhteensä jo 3,3 miljardia euroa.
Vuonna 2016 sai ensi-iltansa Rowlingin käsikirjoittama spin-off-elokuva Ihmeotukset ja niiden olinpaikat, joka sijoittuu Potter-universumiin 1920-luvulle. Jatko-osa Ihmeotukset: Grindelwaldin rikokset sai ensi-iltansa vuonna 2018, ja kolmas osa Ihmeotukset: Dumbledoren salaisuudet vuonna 2022. Sarjasta oli tarkoitus tulla viisiosainen, mutta neljäs ja viides osa peruttiin kolmannen elokuvan heikon taloudellisen menestyksen vuoksi.
Suosio ja rahallinen menestys

Harry Potter -tuotemerkki on osoittautunut tuottoisaksi. Markkinoille on ilmaantunut kirjojen ja elokuvien lisäksi erilaisia oheistuotteita, kuten muovisia taikasauvoja tai Harry Potter -figuureja. Myös kirjat ja elokuvat ovat tuottaneet tekijöilleen huomattavan määrän rahaa, sillä pelkästään Harry Potter -kirjoja on myyty maailmanlaajuisesti yli 450 miljoonaa kappaletta ja vuoteen 2013 mennessä niitä oli käännetty 73 eri kielelle. Joidenkin arvioiden mukaan Rowlingista on kirjojensa myötä tullut rikkaampi kuin kuningatar Elisabet II:sta. Hän on Hollywoodin toiseksi rikkain nainen Oprah Winfreyn jälkeen.lähde?
Rowling oli ensimmäinen romaanikirjailija, jolla oli New York Timesin bestsellerlistalla neljän eniten myydyn joukossa kolme teosta 16 viikkoa. Neljännestä ja viidennestä kirjasta oli molemmista otettu siihen mennessä suurimmat kirjojen ensipainokset: Liekehtivästä pikarista 4,8 miljoonaa (3,8 miljoonaa USA:han, loput Britanniaan) ja Feeniksin killasta 8,5 miljoonaa kappaletta. Esimerkiksi Liekehtivän pikarin painosmäärä oli 40 kertaa enemmän kuin mitä bestseller-listoilla yleensä olevista otetaan ja sitä oli varattu etukäteen 5,3 miljoonaa kappaletta. Se oli niin muodoin myös nopeimmin myyty kirja: pari päivää ilmestymisensä jälkeen 3,8 miljoonan kappaleen painoksesta oli myyty kolme miljoonaa kappaletta.
Harry Potterista on tullut kansainvälinen menestys ja J. K. Rowlingista kansainvälinen kuuluisuus. Harry Potterin suosiota kuvaamaan käytetään joskus epävirallisesti sanaa Pottermania. Kirjojen hahmot ovat saaneet uuden elämän myös fanifiktiossa.
Kritiikki

Harry Potter -kirjoja kohtaan on esitetty kritiikkiä etenkin katolisen kirkon suunnalta. Paavi Benedictus XVI on ilmoittanut, ettei pidä Harry Potter -sarjasta ja että Potter-kirjat jäytävät ”kristityn sielua ennen kuin se on ehtinyt kunnolla kehittyä”.
Kirjailija J. K. Rowling on myös haastettu oikeuteen plagioinnista. Yhdysvaltalainen kirjailija Nancy Stouffer syytti Rowlingia oman kirjansa plagioinnista ja nosti häntä vastaa kanteen Yhdysvalloissa. Oikeus päätti jutun Rowlingin hyväksi. Oikeudenkäynti oli osasyy siihen, että sarjan viides kirja valmistui odotettua myöhemmin.lähde?
Videopelit

Electronic Arts ja Traveller’s Tales ovat julkaisseet Harry Potter -kirjasarjaan perustuvia videopelejä.
Harry Potter ja viisasten kivi – 2001
Harry Potter ja salaisuuksien kammio – 2002
Harry Potter ja Huispauksen MM-kisat – 2003
Harry Potter ja Azkabanin vanki – 2004
Harry Potter ja liekehtivä pikari– 2005
Harry Potter ja Feeniksin kilta – 2007
Harry Potter ja puoliverinen prinssi – 2009
Lego Harry Potter: Years 1–4 – 2010
Lego Harry Potter: Years 5–7 – 2011
Harry Potter ja kuoleman varjelukset osa 1 – 2010
Harry Potter ja kuoleman varjelukset osa 2 – 2011
Nianticin ja WB Games San Franciscon kehittämä lisätyn todellisuuden mobiilipeli Harry Potter: Wizards Unite.
Vuonna 2023 julkaistiin Avalanche Softwaren kehittämä Hogwarts Legacy.
Kirjallisuutta

Bell, Christopher E. (toim.): Inside the world of Harry Potter: Critical Essays on the Books and Films.  Jefferson (N.C.):  McFarland & Company, 2018.  ISBN 978-1-4766-7355-4
Bengtsson, Niklas: Potter-hullutus: Eli Helsingin Sanomien mediamyllytys.  Espoo:  Cultura, 2009.  ISBN 978-952-9501-61-8
Blake, Andrew: Harry Potterin ilmestys: Lastenkirjallisuus globalisoituvassa maailmassa.  ((The irresistible rise of Harry Potter: Kid-lit in a globalised world, 2002.) Suomentanut Joel Kuortti)  Tampere:  Vastapaino, 2004.  ISBN 951-768-142-9
Bürvenich, Paul: Der Zauber des Harry Potter: Analyse eines literarischen Welterfolgs.  Frankfurt:  Peter Lang Verlag, 2001.  ISBN 978-363-138-743-6  (saksaksi)
Gray, Mike: Transfiguring Transcendence in Harry Potter, His Dark Materials and Left Behind: Fantasy Rhetorics and Contemporary Visions of Religious Identity.  (Research in Contemporary Religion, 13)  Göttingen:  Vandenhoeck & Ruprecht, 2013.  ISBN 978-3-525-60447-2
Kapari-Jatta, Jaana: Pollomuhku ja Posityyhtynen.  Helsinki:  Tammi, 2008.  ISBN 978-951-31-4044-1
Kontio, Tomi ym.: Kuka Harry Potter? Avain fantasian maailmaan.  Helsinki Jyväskylä:  Minerva, 2008.  ISBN 978-952-492-117-6
Sibley, Brian: Harry Potter: Suuri velhouskirja.  ((Harry Potter Film Wizardry, 2010.) Suomentanut Irma Rissanen)  Helsinki:  Readme, 2011.  ISBN 978-952-220-373-1
Smith, Sean: J. K. Rowling: Harry Potterin luoja: Elämäkerta.  ((J. K. Rowling: A biography: The genius behind Harry Potter, 2003.) Suomennos: Marja Haapio ja Liisa Lohtander)  Helsinki:  Memfis books, 2003.  ISBN 951-98833-2-0
Sunderland, Jane: ”Hermione, Harry and Gender Relations at Hogwarts”, Language, Gender and Children's Fiction, s. 190–214.  New York:  Continuum, 2011.  ISBN 978-1-4411-3818-7
Aiheesta muualla

Wikimedia Commonsissa on kuvia tai muita tiedostoja aiheesta .
Tammen Harry Potter -sivut
Warner Brosin Harry Potter -sivut (englanniksi)
Bloomsburyn Harry Potter -sivut (Arkistoitu – Internet Archive) (englanniksi)
Harry Potter -fanit
Harry Potter Bibliography (englanniksi)
HP-lexicon (englanniksi)
Potterwiki
Ylen Elävä arkisto: Harry Potter -huumaa
Yle.fi: Ensimmäinen Harry Potter julkaistiin 20 vuotta sitten – sen jälkeen nuorille kirjoitettuihin kirjoihin tulivat vähemmistöt ja realismi
| Auktoriteettitunnisteet  |
| --- | --- |
Kansalliset:  Ranska  BnF data  Saksa  Israel 
Muut:  IdRef 
Pukuilun harrastajia Harry Potter -sarjan hahmoina.
Elokuvia varten rakennettu Simpukkamökin lavaste.
Innokkaita faneja odottamassa Harry Potter ja puoliverinen prinssi -kirjan ilmestymistä.
António Morgado

| António Morgado |
| --- | --- |
 António Morgado MM-kilpailujen 2024 alle 23-v. aika-ajossa.
Henkilötiedot
Koko nimi:  António Tomas Morgado
Syntynyt: 28. tammikuuta 2004 (ikä 21)
Kansalaisuus:   Portugali
Pyöräilijä
Pituus:  180 cm
Joukkue:  UAE Team Emirates
Laji:  maantie
Ura
Amatöörijoukkue(et)
2022:  CC de Bairrada
Ammattilaisjoukkue(et)
2023 2024–:  Hagens Berman Axeon UAE Team Emirates
Suurimmat voitot
  Aika-ajon Portugalin-mestaruus 2024 
 Tiedot päivitetty: 23. helmikuuta 2025 
    
António Tomas Morgado (s. 28. tammikuuta 2004 Caldas da Rainha) on portugalilainen maantiepyöräilijä. Hän aloitti ammattilaisuransa Hagens Berman Axeon -joukkueessa vuonna 2023 ja on kaudesta 2024 alkaen edustanut UAE Team Emiratesia.
Morgado on saavuttanut MM-kilpailujen maantieajossa hopeaa junioreiden sarjassa vuonna 2022 ja alle 23-vuotiaiden kilpailussa 2023.
Saavutuksia

Lähteet: Pro Cycling Stats, First Cycling
Ranja Hautamäki

| Ranja Hautamäki> Henkilötiedot |
| --- | --- |
Syntynyt: 1971 (ikä 53–54)
Kansalaisuus:  Suomi
Ammatti:  maisema-arkkitehtuurin professori
Koulutus ja ura
Tutkinnot:  Aalto-yliopisto (TkT 2016)
Instituutti:  Aalto-yliopisto
Palkinnot:  mm. Väitöskirjapalkinto (2016), Maisema-arkkitehtuuriteko 2016
Aiheesta muualla
Ranja Hautamäki (aalto.fi)
Ranja Hautamäki (s. 1971) on suomalainen maisema-arkkitehti, joka toimii professorina maisema-arkkitehtuurin koulutusohjelmassa Aalto-yliopiston taiteiden ja suunnittelun korkeakoulussa.
Opinnot

Hautamäki valmistui Aalto-yliopistosta tekniikan tohtoriksi vuonna 2016.  Hän on Suomessa ensimmäinen maisema-arkkitehdin tutkinnon pohjalta väitöskirjan tehnyt tieteen tohtori. Hautamäki tutki väitöskirjassaan Helsingin kartanoympäristöjä. Väitöstyö (2016) oli otsikoitu Kartanot kaupungissa : Helsingin kartanoympäristöjen kaupunkimaistuminen, säilyttäminen ja yhteensovittaminen kaupunkirakenteeseen.
Ura

Ranja Hautamäki on työskennellyt maisema-arkkitehtikonsulttina ja opettajana Teknillisessä korkeakoulussa. Hän myös työskenteli Tampereen kaupungilla johtavana erikoissuunnittelijana vuosina 2004-2017.
Vuoden 2017 huhtikuussa hänet nimitettiin maisema-arkkitehtuurin professoriksi Aalto-yliopiston taiteiden ja suunnittelun korkeakoulussa. Hänen tutkimustyönsä on keskittynyt historiallisiin maisemiin ja kaupunkien viherrakenteeseen. Professorin työssään hän perehtyy myös maisemasuunnittelun kysymyksiin kaupunkiympäristössä, hallinnossa ja suojelukohteissa.
Muuta

Ranja Hautamäen isä on emeritusprofessori Lauri Hautamäki.
Aiheesta muualla

Ranja Hautamäki. Aalto University. Department of Architecture (englanniksi) (researchgate.net)
Puisevia tarinoita (toimittaja Tiina Harpf. 2016-2017) (areena.yle.fi)
Puisevia tarinoita: Vaahtera on kaunis puu vaan ei se kukkaa kanna (26.4.2016; eräs ohjelman haastateltava on Ranja Hautamäki) (yle.fi)
Puisevia tarinoita: Koivu, se sukkela puu (17.1.2017; eräs ohjelman haastateltava on Ranja Hautamäki) (yle.fi)
Puisevia tarinoita: Lehtikuusi onkin mänty (11.4.2017; eräs ohjelman haastateltava on Ranja Hautamäki) (yle.fi)
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Tieteilijät:  ORCID
Rottweiler

| Rottweiler |
| --- | --- |

Avaintiedot
Alkuperämaa:   Saksa
Määrä:  Suomessa rekisteröity 24 853
Rodun syntyaika:  Rooman valtakunnan aika
Alkuperäinen käyttö:  karjan ajaminen ja vartiointi, omistajan ja omaisuuden suojeleminen
Nykyinen käyttö:  palvelus-, poliisi- ja seurakoira
Elinikä:  keskimäärin 10–11 vuotta
Muita nimityksiä:  rottis, rotikka, roti, rotta
FCI-luokitus:  ryhmä 2 Pinserin ja snautserin tyyppiset, molossikoirat ja sveitsinpaimenkoirat alaryhmä 2.1 Mastiffityyppiset molossikoirat #147
Ulkonäkö
Paino:  uros n. 50 kg narttu n. 42 kg
Säkäkorkeus:  uros 61–68 cm narttu 56–63 cm
Väritys:  musta ruskein merkein
Kaksi rottweileria
Rottweiler
Rottweiler on saksalainen koirarotu, joka kuuluu FCI:n roturyhmään 2. Sitä käytetään nykyisin etupäässä seura-, harrastus- ja palveluskoirana.
Ulkonäkö

Karvapeite on lyhyt ja sileä; väritys on aina black & tan.
Ulkonäkö > Pitkäkarvainen rottweiler

Pitkäkarvainen rottweiler on harvinainen, eikä niitä näe yleisesti. Muunnos ei ole rotumääritelmän mukainen. DNA-testillä voidaan selvittää, onko rottweilerilla pitkäkarvaisen geenimuunnos. Vaikka molemmat vanhemmat olisivat lyhytkarvaisia, saattaa jostain pennusta tulla pitkäkarvainen.
Luonne ja käyttäytyminen

Suomen Rottweileryhdistyksen määritelmän mukaan rottweiler on perusluonteeltaan ystävällinen ja rauhallinen. Samaten se on omistajaansa kiintyvä, kuuliainen, ohjattava ja työhaluinen. Rotumääritelmän mukaan koirarodun käytöksen tulisi olla itsevarmaa, lujahermoista ja pelotonta. Yhdistyksen mukaan rotu vaatii omistajaltaan johdonmukaisuutta, rotutuntemusta ja peruskoulutusta. Aktiivisena rotuna rottweiler vaatii paljon liikuntaa, toimintaa ja aikaa omistajalta. Suomen Kennelliiton mukaan rottweiler soveltuu seura-, palvelus- ja käyttökoiraksi.
Alkuperä

Rottweiler lukeutuu yhdeksi vanhimmista roduista: sen alkuperä on roomalaisvallan aikaisissa koirissa, joita käytettiin karjan ajoon ja paimennukseen. Roomalaislegioonien mukana Alppien yli kulkeutui ihmisiä suojelevia ja nautoja ajavia koiria. Rottweilissa, mistä rotu on saanut nimensä, kyseiset koirat risteytyivät paikallisten koirien kanssa. Lopputuloksena syntyi rotu, jota käytettiin etupäässä karjan ajoon ja vartiointiin sekä omistajan ja tämän omaisuuden suojelemiseen. Alun perin se tunnettiin nimellä "Rottweilin teurastajankoira", koska teurastajat kasvattivat sitä. Paitsi erinomainen karjakoira, rodusta kehkeytyi myös vetokoira. 1900-luvun alussa rottweileria alettiin käyttää poliisikoirana, ja se hyväksyttiin virallisesti poliisikoiraksi vuonna 1910.
Terveys

Rottweilerin keskimääräinen eliniän odote on kasvanut viime vuosikymmeninä yhdeksästä vuodesta noin 10–11 vuoteen. Tähän ovat vaikuttaneet koirien ruokavalion ja terveydenhuollon parantuminen. Yksittäistapauksina rottweilerit saattavat elää pitkälle toistakymmentä vuotta, eikä nykyään ole tavatonta nähdä terveitä 13–14-vuotiaita rottweilereita. Iäkkääksi eläviä yksilöitä yhdistävä piirre on niiden hoikkuus. Koiravanhuksilla saattaa esiintyä vaivoja ja kulumia esimerkiksi nivelissä, minkä vuoksi ne saattavat tarvita erityistä huolenpitoa.
Aiheesta muualla

Kuvia tai muita tiedostoja aiheesta Rottweiler Wikimedia Commonsissa
Suomen Rottweileryhdistys – SRY
Keskustelua rottweilerista
Rottweilerin rotumääritelmä (Suomen Kennelliitto, pdf)
| n k Saksalaiset koirarodut |
| --- | --- |
FCI:  Apinapinseri  Baijerinvuoristovihikoira  Bokseri  Dobermanni  Eurasier  Grosspitz  Hannoverinvihikoira  Harjaskarvainen saksanseisoja  Hovawart  Isomünsterinseisoja  Karkeakarvainen saksanseisoja  Kleinspitz  Kromfohrländer  Kääpiöpinseri  Kääpiösnautseri  Landseer  Leonberginkoira  Lyhytkarvainen saksanseisoja  Mittelspitz  Mäyräkoira  Pienimünsterinseisoja  Pinseri  Pitkäkarvainen saksanseisoja  Pomeranian  Rottweiler  Saksanajokoira  Saksanmetsästysterrieri  Saksanpaimenkoira  Saksanpystykorva  Snautseri  Suursnautseri  Tanskandoggi  Viiriäiskoira  Villakoirapointteri  Weimarinseisoja  Westfälische dachsbracke 
Harvinaiset:  Ardennienajokoira  Biewerterrieri  Elo  Heideterrieri  Marxdorfinsusikoira  Paimenpystykorva  Ranskanbolonka  Schwarzwaldinvihikoira  Titaaniterrieri  Vanhasaksanpaimenkoira  Westfaleninterrieri  Wäller 
Sukupuuttoon kuolleet:  Bullenbeisser  Haidinajokoira  Harlekiinipinseri  Harzinajokoira  Holsteininajokoira  Pommerinpaimenkoira  Pommerinsusikoira  Silkkipinseri  Sollinginvihikoira  Steinbracke  Württemberginseisoja 
Rubensin maalaus Susi ja ketunmetsästys vuodelta 1616 jossa keskellä oleva koira suden kimpussa on selkeästi rottweiler.
Rottweiler ukrainalaisessa postimerkissä.
Kiss (albumi)

| Kiss Kiss |
| --- | --- | --- |

Studioalbumin tiedot
 Äänitetty : lokakuu - joulukuu 1973, Bell Sound, New York
 Julkaistu: 18. helmikuuta 1974
 Formaatti: LP, C-kasetti, CD
 Tuottaja(t): Kenny Kerner Richie Wise
 Tyylilaji: hard rock
 Kesto: 35.11
 Levy-yhtiö: Casablanca Records
Muut kannet
   Albumin vinyylipainoksen takakansi.
Listasijoitukset
 Uusi-Seelanti 38.   Japani 84.   Yhdysvallat 87. (1974)
Kissin muut julkaisut
|   | Kiss 1974 | Hotter Than Hell 1974 |
Kiss on yhdysvaltalaisen rockmusiikkia esittävän Kiss-yhtyeen 18. helmikuuta 1974 julkaistu ensimmäinen studioalbumi. Albumin tuottivat Kenny Kerner ja Richie Wise, ja se sisältää muun muassa kappaleet ”Strutter”, ”Deuce”, ”Black Diamond”, ”Nothin’ to Lose”, ”Cold Gin”, ”100,000 Years” ja ”Firehouse”, jotka olivat pitkään vakionumeroita yhtyeen konserttien ohjelmistossa. Kiss ylsi Yhdysvalloissa korkeimmillaan Billboard 200 -albumilistan sijalle 87.
Albumi alun perin ensiksi ilman ”Kissin’ Time” -kappaletta, joka oli alun perin Bobby Rydellin levyttämä. Se lisättiin albumin uusintapainokselle, joka julkaistiin vuoden 1974 heinäkuussa.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päävokaalit | Kesto |  |  |  |  |  |
| 1. | Strutter | Paul Stanley, Gene Simmons | Stanley | 3.12 |  |  |  |  |  |
| 2. | Nothin' to Lose | Simmons | Simmons, Peter Criss | 3.26 |  |  |  |  |  |
| 3. | Firehouse | Stanley | Stanley, Simmons | 3.18 |  |  |  |  |  |
| 4. | Cold Gin | Ace Frehley | Simmons | 4.22 |  |  |  |  |  |
| 5. | Let Me Know | Stanley | Simmons, Stanley | 2.59 |  |  |  |  |  |
| 6. | Kissin' Time | Kal Mann, Bernie Lowe | Simmons, Stanley, Criss | 3.53 |  |  |  |  |  |
| 7. | Deuce | Simmons | Simmons | 3.05 |  |  |  |  |  |
| 8. | Love Theme from Kiss | Frehley, Stanley, Simmons, Criss | Instrumentaali | 2.24 |  |  |  |  |  |
| 9. | 100,000 Years | Stanley, Simmons | Stanley | 3.23 |  |  |  |  |  |
| 10. | Black Diamond | Stanley | Criss (intro: Stanley) | 5.13 |  |  |  |  |  |
Kokoonpano > Kiss

Gene Simmons – basso, laulu kappaleissa 4, 7, toinen laulu kappaleissa 2, 5, kolmas laulu kappaleessa 6
Paul Stanley – komppikitara, laulu kappaleissa 1, 3, 9, toinen laulu kappaleessa 5, kolmas laulu kappaleessa 6, laulu kappaleen 10 introssa
Ace Frehley – soolokitara, taustalaulu
Peter Criss – rummut, laulu kappaleessa 10, toinen laulu kappaleessa 2, kolmas laulu kappaleessa 6
Kokoonpano > Vierailijat

Bruce Foster – piano kappaleessa "Nothin' to Lose"
Arvostelut

Allmusic () linkki
Pitchfork (8/10) linkki
Aiheesta muualla

Kiss (albumi) Discogsissa. (englanniksi)
| n k Kiss |
| --- | --- | --- |
 Gene Simmons  Paul Stanley  Tommy Thayer  Eric Singer 
| Entiset jäsenet |  Ace Frehley  Peter Criss  Eric Carr  Vinnie Vincent  Mark St. John  Bruce Kulick  |  |
| Studioalbumit |  Kiss  Hotter Than Hell  Dressed to Kill  Destroyer  Rock and Roll Over  Love Gun  Dynasty  Unmasked  Music from The Elder  Creatures of the Night  Lick It Up  Animalize  Asylum  Crazy Nights  Hot in the Shade  Revenge  Carnival of Souls: The Final Sessions  Psycho Circus  Sonic Boom  Monster  |  |
| Livealbumit |  Alive!  Alive II  Alive III  Kiss Unplugged  You Wanted the Best, You Got the Best!!  Kiss Symphony: Alive IV  Kiss Alive! 1975–2000  Alive 35  Kiss Rocks Vegas  Off the Soundboard – Tokyo 2001  |  |
| Kokoelmat |  The Originals  The Originals II  Double Platinum  Killers  Chikara  Smashes, Thrashes & Hits  Greatest Kiss  The Box Set  The Very Best of Kiss  The Best of Kiss: The Millennium Collection  The Best of Kiss: The Millennium Collection, Vol. 2  Gold  The Best of Kiss: The Millennium Collection, Vol. 3  The Best of Kiss  Playlist Plus  Playlist Your Way  Jigoku-Retsuden – New Recordings Best  Ikons  |  |
| Videojulkaisut |  Animalize Live Uncensored  Exposed  Crazy Nights  X-treme Close-Up  Konfidential  Kiss My Ass: The Video  Kiss Unplugged  Psycho Circus 3-D Video  The Second Coming  Kiss Symphony: The DVD  Rock the Nation Live!  Kissology Volume One: 1974–1977  Kissology Volume Two: 1978-1991  Kissology Volume Three: 1992–2000  |  |